b'\n_START_ARTICLE_\nFeri Novak\n_START_SECTION_\n\xc5\xbdivljenje in delo\n_START_PARAGRAPH_\nRodil se je na Ogrskem. Po kon\xc4\x8danem \xc5\xa1tudiju na dunajski likovni akademiji  (1933) se je 1938 izpopolnjeval v Parizu ter nadaljeval \xc5\xa1tudij na Visoki tehni\xc5\xa1ki \xc5\xa1oli na Dunaju. V letih 1934\xe2\x88\x921938 je delal na sobo\xc5\xa1ki ob\xc4\x8dini, po koncu vojne na Okrajnem ljudskem odboru Murska Sobota, od 1950 pri Slovenija projektuv Mariboru, v letih 1954\xe2\x88\x921959 pa je bil direktor Projektivnega biroja Maribor._NEWLINE_Novak je eden najpomembnej\xc5\xa1ih predstavnikov funkcionalisti\xc4\x8dne arhitekture in urbanizma pri nas; uveljavil pa se je tudi na podro\xc4\x8dju oblikovanja notranje opreme ter javnih in nagrobnih spomenikov. Najve\xc4\x8d je delal v Murski Soboti, kjer je prve stavbe zasnoval \xc5\xa1e kot \xc5\xa1tudent. Arhitekturo v Murski Soboti je Novak oblikoval v skladu z urbanisti\xc4\x8dnim na\xc4\x8drtom (1932-1934), s katerim je zasnoval bodo\xc4\x8di razvoj mesta, tako da je dolo\xc4\x8dil njegov obseg in vi\xc5\xa1inske gabarite, obvezne cone in prostor za glavni trg, ob katerem je uredil drevored (1937) ter z njim poudaril os sobo\xc5\xa1kega parka. Urbanisti\xc4\x8dno zasnovo je razvijal tudi po 2. sv. vojni, ko je dolo\xc4\x8dil sredi\xc5\xa1\xc4\x8da novih sosesk, prometnice in obvoznico, uredil glavni trg in glavno ulico.\n_START_SECTION_\nDela v Murski Soboti\n_START_PARAGRAPH_\nVila Ker\xc5\xa1ovan - 1931_NEWLINE_Vila Vu\xc4\x8dak - 1932_NEWLINE_Vila Koltaj - 1933_NEWLINE_Dozidava hi\xc5\xa1e Samec - 1933_NEWLINE_Kopali\xc5\xa1\xc4\x8de in ureditev kompleksa Fazanerija - 1934-35_NEWLINE_Delavski dom - 1933-36_NEWLINE_Hi\xc5\xa1a \xc5\xa0erbec - 1938_NEWLINE_Ureditev mestnega trga, Trg zmage - 1939_NEWLINE_Osnovna \xc5\xa1ola I - 1940-43_NEWLINE_Vila Kous - 1950_NEWLINE_Mrli\xc5\xa1ka ve\xc5\xbeica - 1950_NEWLINE_Kino Park - 1951_NEWLINE_Stanovanjski blok, \xc5\xbdidovski blok - 1957_NEWLINE_Ban\xc4\x8dna upravna stavba - 1958_NEWLINE_Dom pomurskih lovcev - 1959_NEWLINE_Upravna stavba zavarovalnice - 1959_NEWLINE_Stanovanjski blok, Bobi blok - 1959_NEWLINE_Stanovanjski bloki, Ulica \xc5\xa0tefana Kova\xc4\x8da, Murska Sobota - 1956-62_NEWLINE_Stanovanjski blok, Ulica arhitekta Novaka - 1965'